als_Latn dik_Latn sag_Latn
E kishte pritur këtë ditë më shumë se kurrë, sepse dëmtimet e shpeshta, që e kanë mbajtur jashtë për shumë kohë, duke ia kthyer 2014-n në një vit të mallkuar, ishin bërë mankthi i tij. Tashmë, Vullnet Basha mund të buzëqeshë. Emri i tij është sinonim i pritjes, i punës dhe pikërisht i “vullnetit” që i vëllai i Migjenit (gjithashtu i pafat me Torinon). Pikërisht një pritje që i ka sjellë një eurogol, më i bukri i kësaj fundjave në Europë, por ndoshta edhe më i bukuri në Segunda Division deri tani. Me Saragozën, një goditje nga 25 metra, fluturimthi, që ka lënë të habitur gjithë stadiumin. Një gol të cilit mesfushori e tregon kështu: “Jam shumë i lumtur për fitoren në fillim dhe më pas për golin. Kur e ripashë në video, u habtia edhe vetë. Ishte një moment, kur mbylla sytë dhe godita nga larg. Kur i hapa, pashë topin në rrjetë. Isha me fat, por edhe e provova”, tha ish-mesfushori i Sionit dhe Ksamaksit në Zvicër. “Jam i kënaqur dhe që jam kthyer të luaj me vazhdimësi”, tha ish-pjestari i Kombëtares kuqezi, që ka marë tepër komplimenta nga të gjithë. Tre ndeshje të zhvilluara si titullar në formacionin e Saragozës: “Ndihem mirë dhe dua të jap kontributim tim. Më ka ardhur keq që kam qëndruar jashtë aq shumë kohë”, përfundoi Basha, që deri tani ka luajtur vetëm 333 minuta me Saragozën.
333
Minuta
Ka luajtur në këtë sezon me Saragozën, në Segunda Division, për shkak të dëmtimeve të shpeshta që ka pasur
4
Skuadra
Ka ndërruar Vullnet Basha, që është 24-vjeç. Ai e ka nisur me Luazaën, për të vazhduar më pas me Grasshoper, Ksamks dhe Sion. Aktualisht në huazim tek Saragoza
als_Latn unk hrv_Latn als_Latn unk als_Latn als_Latn